Ħarsa lejn ir-rapport ewlenin fil-ġurnali
Is-Sunday Times of Malta tgħid li l-Kap tal-Oppożizzjoni Adrian Delia qed jitlef l-appoġġ tal-kunsilliera. Dan ħareġ minn stħarriġ fejn jingħad li maġġoranza relattiva tal-kunsilliera jridu li Delia jirreżenja. Ir-Ir-rapport jispjega li 46.5 % jemmnu li għandu jitlaq filwaqt li 41% għandu jibqa' u 12.5% għandhom indeċiżi. Rapport ieħor jispjega li l-ħsara għar-reputazzjoni ta' Malta laħqet livelli sinifikanti għax jekk titpoġġa fuq il-lista l-griża ser ifisser diżastru għas-servizzi finanzjarji. Dan qalu l-President tal-Istitut Malti tal-Accountants. It-Torċa It-Torċa għandha ritratt ta' persuni li qed jgħixu f'kamp li bnew fil-parkeġġ ta' dak likien l-Isptar San Luqa. Rapport ieħor jispjega li rapport tal-Bank Ċentrali jiżvela li f'Mejju aktar familj u negozji bdew igawdu mill-moratorju fuq is-self. It-tielet rapport jgħid li dawk li qed jaħdmu ta' nannies ilmentaw li qed jingħataw ħlasijiet baxxi ħafna bejn 500 ewro u 600 ewro fix-xahar. Jingħad li dawn il-ħaddiema mhumiex konxji tar-regoli li jeżistu li jirregolaw dan ix-xogħol li jsir fid-dar. Il-Mument Il-Mument tikkwota lill-Kap tal-Partit Nazzjonalista Adrian Delia jgħid li l-Partit ser joħroġ aktar b'saħħtu għax ser jiġġedded. Jingħad ukoll li ser jibqa' jagħti vuċi lin-nies u lit-tesserati li huma l-qalb u r-ruħ tal-Partit Nazzjonalista. Ir-rapport jgħid lis-Segretarju Ġenerali Francis Zammit Dimech isostni li l-Partit Nazzjonalista huwa l-għodda li bih jitwettaq il-ġid fil-pajjiż. Jispjega wkoll li tħabbar il-proċess tal-votazzjoni fil-Kunsill Ġenerali tal-Partit. Rapport ieħor jgħid li l-Gvern ta' Robert Abela jibqa' jgħatti l-manuvri suspettużi ta' Joseph Muscat. Il-Maltatoday tgħid li Melvin Theuma kellu l-intenzjoni li jgħaddi 15,000 ewro lil eks-Kummissarju tal-Pulizija Lawrence Cutajar biex jakkwista l-maħfra presidenzjali qabel ikun arrestat fuq akkużi ta' ħasil ta' flus. Jingħad li dan intqal minn Theuma stess f'waħda mill-konversazzjonijiet siġrieti. Rapport ieħor juri ritratt ta' ħames persuni li mistennija jikkontestaw l-elezzjoni għall-Kap tal-Partit Nazzjonalista fejn jingħad li l-Kunsilliera ser ikollhom għażla fil-Kunsill Ġenerali tal-ġimgħa d-dieħla. Kullħadd Il-Kulħadd permezz ta' ritratt ta' Daniel Micallef tgħid li dan kien ikkonfermat bħala Deputat Mexxej Laburista għall-Affarijiet tal-Partit b'vot b'saħħtu ħafna wara li 98% tal-voti qablu li għandu jokkupa l-pożizzjoni lil kienet vakata wara r-riżenja ta' Chris Cardona f'Ġunju li għadda. It-tieni rapport jispjega li aktarx li l-Kap Nazzjonalista sab il-formula kif jeħles darba għal dejjem mill-avversarji tiegħu fi ħdan il-Partit, għalkemm jistgħu jiġuh ma' wiċċu aktar b'saħħithom fil-parlament. The Malta Independent għandha ritratt tal-Perit Daniel Micallef li kien approvat kważi b'mod unanimu bħala Deputat Kap Laburista. Rapport ieħor jispjega liż-żieda fl-infezzjoni tal-coronavirus li kellna dan l-aħħar ma jfissirx li għandhom jitwaqqfu l-parties iżda li kulħadd għandu jifhem li qed ngħixu f'normalità ġdida u l-ħtieġa li hemm ċertu protokolli li għandhom jinżammu. Dan qalu l-virologu Dr Chris Barbara. It-tielet rapport jgħid li fl-aħħar ġranet, il-komunità ġdida fuq il-midja soċjali Women for Women innotat li żdied t-tixrid ta' informazzjoni personali dwar attakki sesswali, abbuż, stupru u anke espożizzjoni indiċenti. Illum L-Illum tgħid li ser ikunu sitta l-kandidati Nazzjonalisti fit-tellieqa għall-Kap tal-Partit. Jingħad li ġimgħa qabel id-deċiżjoni tal-Kunsill Ġenerali Bernard Grech, Roberta Metsola, Therese Comodini Cachia, Mark Anthony Sammut u l-Alex Perici Calascione qed jikkunsidraw bis-serjetà li jiftgħu isimhom jekk issir elezzjoni għall-Kap Nazzjonalista flimkiem ma' Adrian Delia. Tliet rapporti oħra li jkomplu fuq il-paġni ta' ġewwa jitrattaw il-Melanoma minħabba x-xemx, it-turiżmu u l-lirika Maltija.